
ΑΠΟΦΑΣΕΙΣ 

Αριθμ. οικ. 2/52342/Δ ΠΓΚ 

Αναμόρφωση των εγκεκριμένων αναλυτικών 
προϋπολογισμών των λοιπών φορέων Γενικής 
Κυβέρνησης, συμπεριλαμβανομένων και των 
ΑΔΑ που δεν ανήκουν στην Κεντρική Διοίκηση 
ως ειδικοί φορείς, πλην ΟΤΑ και φορέων του Κε¬ 
φαλαίου Α'του ν. 3429/2005 (Α'314). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4β του άρθρου 63 του ν. 4270/ 
2014 «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011/85/ΕΕ) - δημόσιο λογι¬ 
στικό και άλλες διατάξεις» (Α' 143). 

2. Τις διατάξειςτου άρθρου 173 του ν. 4270/2014 «Αρχές 
δημοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις» (ΑΊ43). 

3. Το π.δ. 80/2016 «Ανάληψη υποχρεώσεων από τους 
διατάκτες» (ΑΊ45). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΑΊ 16). 

5. Τηναριθ. Υ29/8.10.2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β' 2168). 

ό.Την ανάγκη εξασφάλισης της χρηστής δημοσιονομικής 
διαχείρισης και της ορθής απεικόνισης και εκτέλεσης των 
προϋπολογισμών των φορέων της Γενικής Κυβέρνησης. 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

1. Το πεδίο εφαρμογής της παρούσας απόφασης περι¬ 
λαμβάνει τους λοιπούς φορείς της Γενικής Κυβέρνησης 
(φορείς εκτός Κεντρικής Διοίκησης), συμπεριλαμβανομέ¬ 
νων και των Ανεξάρτητων Διοικητικών Αρχών (ΑΔΑ) που 
είναι φορείς της Γενικής Κυβέρνησης, αλλά δεν ανήκουν 
στην Κεντρική Διοίκηση ως ειδικοί φορείς, πλην Οργα¬ 
νισμών Τοπικής Αυτοδιοίκησης (ΟΤΑ) και φορέων του 
Κεφαλαίου Α'του ν. 3429/2005 (Α'314). 

2. Για τους σκοπούς της παρούσας απόφασης, ως ανα¬ 
μόρφωση ή τροποποίηση του προϋπολογισμού ορίζεται 
η οποιαδήποτε, κατά τη διάρκεια του οικονομικού έτους, 


μεταβολή του εγκεκριμένου αναλυτικού προϋπολογισμού 
του φορέα και ειδικότερα: 

α) η ανακατανομή πιστώσεων από ΚΑΕ σε ΚΑΕ, προ- 
κειμένου περί Νομικών Προσώπων Δημοσίου Δικαίου 
(Ν.Π.Δ.Δ.) ή από λογαριασμό γενικής λογιστικής σε λο¬ 
γαριασμό γενικής λογιστικής, προκειμένου περί Νομι¬ 
κών Προσώπων Ιδιωτικού Δικαίου (Ν.Π.Ι.Δ.), χωρίς να 
μεταβάλλεται το συνολικό ύψος των εσόδων και χωρίς 
να μεταβάλλεται το συνολικό ύψος των πιστώσεων στο 
σκέλος των εξόδων του εγκεκριμένου αναλυτικού προ¬ 
ϋπολογισμού και συνεπώς ούτε το αρχικά εγκεκριμένο 
δημοσιονομικό αποτέλεσμα, 
β) η αύξηση ή μείωση του συνολικού ύψους των εσό¬ 
δων ή και του συνολικού ύψους των πιστώσεων στο σκέ¬ 
λος των εξόδων του εγκεκριμένου αναλυτικού προϋπο¬ 
λογισμού, η οποία επιφέρει ή όχι μεταβολή του αρχικά 
εγκεκριμένου δημοσιονομικού αποτελέσματος. 

3. Οι εγκεκριμένοι αναλυτικοί προϋπολογισμοί των φο¬ 
ρέων της παρ. 1 της παρούσας δύνανται να αναμορφώ¬ 
νονται, κατά τη διάρκεια του οικονομικού έτους, εφόσον 
τηρείται το αρχικά εγκεκριμένο δημοσιονομικό αποτέλε¬ 
σμα, για τους παρακάτω λόγους: 

α) Αύξηση πιστώσεων με ισόποση μείωση άλλων πιστώ¬ 
σεων στο σκέλος των εξόδων, χωρίς ωστόσο να επιτρέ¬ 
πεται: 

αα) η μείωση πιστώσεων που έχουν προβλεφθεί για 
αποδοχές τακτικού προσωπικού, συντάξεις, μερίσματα, 
βοηθήματα και επιδόματα, για την αύξηση πιστώσεων 
που αφορούν άλλες κατηγορίες δαπανών και 
ββ) η μείωση πιστώσεων που έχουν προβλεφθεί για 
επενδυτικούς σκοπούς για την αύξηση πιστώσεων που 
αφορούν άλλες κατηγορίες δαπανών. 

β) Εγγραφή πιστώσεων στο σκέλος των εξόδων ισόπο¬ 
σων με πραγματοποιούμενα έσοδα από: 

αα) αδιάθετα υπόλοιπα χρηματικών ενταλμάτων προ¬ 
πληρωμής, 

ββ) επιστροφή αχρεωστήτως καταβληθέντων, με αντί¬ 
στοιχη αύξηση των πιστώσεων σε βάρος των οποίων είχε 
ενταλθεί η πληρωμή και 

γγ) έσοδα προοριζόμενα από ρητή διάταξη νόμου για 
την αντιμετώπιση ορισμένης δαπάνης, με αντίστοιχη αύ¬ 
ξηση της πίστωσης που αφορά στη συγκεκριμένη δαπάνη. 

γ) Εγγραφή πιστώσεων στο σκέλος των εξόδων, για εξό¬ 
φληση υποχρεώσεων τρέχοντος έτους που θα καλυφθούν 
εξολοκλήρου από ισόποση μη προβλεφθείσα κατά την 

κατάρτιση του προϋπολογισμού, επιχορήγηση από τον 
κρατικό προϋπολογισμό ή από τον προϋπολογισμό άλλου 
φορέα ή από προγραμματική σύμβαση. 

δ) Εφαρμογή των διατάξεων του άρθρου 15 «Κάλυψη 
δαπάνης μισθοδοσίας υπαλλήλων εποπτευόμενων φο¬ 
ρέων» του ν. 4440/2016 (Α'224). 

ε) Ανακατανομή των προβλεπόμενων εσόδων, για την 
ορθή εμφάνιση των πραγματοποιούμενων εσόδων, χωρίς 
να μεταβάλλεται το συνολικό ύψος αυτών. 

στ) Αύξηση εσόδων από επιχορήγηση με ισόποση αύξη¬ 
ση των σχετικών πιστώσεων στο σκέλος των εξόδων που 
καλύπτονται από αυτή στον προϋπολογισμό ενός φορέα, 
με παράλληλη ισόποση μείωση εσόδων από επιχορήγηση 
και ισόποση μείωση των σχετικών πιστώσεων στο σκέλος 
των εξόδων στον προϋπολογισμό άλλου φορέα, εποπτεί- 
ας του ίδιου υπουργείου. Στην περίπτωση αυτή, οι ανα¬ 
μορφωμένοι προϋπολογισμοί εγκρίνονται ταυτόχρονα. 

ζ) Αύξηση εσόδων από πραγματοποιούμενα έκτακτα 
έσοδα από κληρονομιές, κληροδοσίες, δωρεές φυσικών ή 
νομικών προσώπων, με ισόποση αύξηση πιστώσεων στο 
σκέλος των εξόδων. Όταν τα εν λόγω έσοδα προορίζονται 
για αντιμετώπιση ορισμένης δαπάνης ή για την εκτέλεση 
ορισμένου σκοπού, αυξάνονται οι συγκεκριμένες πιστώ¬ 
σεις στο σκέλος των εξόδων. 

η) Μείωση εσόδων με ισόποση μείωση πιστώσεων στο 
σκέλος των εξόδων. 

θ) Χρήση ταμειακών διαθεσίμων από Ν.Π.Δ.Δ. για την 
εξόφληση απλήρωτων υποχρεώσεων προηγούμενων 
οικονομικών ετών, εφόσον ισχύουν σωρευτικά τα εξής: 

αα) οι σχετικές πιστώσεις δεν έχουν προβλεφθεί στο σκέ¬ 
λος των εξόδων του προϋπολογισμού τρέχοντος έτους και 
ββ) οι σχετικές υποχρεώσεις έχουν καταγραφεί και 
εμφανίζονται στα βιβλία του φορέα, βάσει τιμολογίου 
ή άλλου ισοδύναμου εγγράφου, κατά τη λήξη του προ¬ 
ηγούμενου οικονομικού έτους και έχουν υποβληθεί στο 
Γενικό Λογιστήριο του Κράτους στο πλαίσιο της υποβολής 
μηνιαίων οικονομικών στοιχείων, μέσω της ειδικής ηλε¬ 
κτρονικής πλατφόρμας (σύνοψη θ-ροιΊθΙ). 

Για τις ανωτέρω περιπτώσεις αναμόρφωσης δεν απαι¬ 
τείται προηγούμενη έγκριση του Υπουργού Οικονομικών. 

4. Κατ' εξαίρεση, οι εγκεκριμένοι αναλυτικοί προϋπολο¬ 
γισμοί των φορέων της παρ. 1 της παρούσας δύνανται να 
αναμορφώνονται με μεταβολή του αρχικά εγκεκριμένου δη¬ 
μοσιονομικού αποτελέσματος, για τους παρακάτω λόγους: 

α) Έκτακτα γεγονότα, όπως φυσικές καταστροφές και 
κοινωνικές αναταράξεις, που προκαλούν δαπάνες που δεν 
ήταν δυνατόν να προβλεφθούν κατά την ολοκλήρωση 
των διαδικασιών του άρθρου 54 του ν. 4270/2014 για τους 
συνοπτικούς προϋπολογισμούς. 

β) Εφαρμογή νομοθετικών ρυθμίσεων, οι οποίες 
τίθενται σε ισχύ μετά την ολοκλήρωση των διαδικασιών 
του άρθρου 54 του ν. 4270/2014 για τους συνοπτικούς 
προϋπολογισμούς. 

γ) Εκτέλεση τελεσίδικων και εκτελεστών δικαστικών 
αποφάσεων, οι οποίες περιέρχονται στο φορέα μετά 
την ολοκλήρωση των διαδικασιών του άρθρου 54 του 
ν. 4270/2014 για τους συνοπτικούς προϋπολογισμούς, 
υπό την απαραίτητη προϋπόθεση της ύπαρξης βεβαίω¬ 
σης από την αρμόδια οικονομική υπηρεσία του φορέα ότι 
η δικαστική απόφαση είναι τουλάχιστον τελεσίδικη και 


εκτελεστή ή προσωρινά εκτελεστή, λαμβάνοντας υπόψη 
τις οδηγίες που παρέχονται από τις αρμόδιες υπηρεσίες 
του Γενικού Λογιστηρίου του Κράτους. 

δ) Επιστροφή στον κρατικό προϋπολογισμό έκτακτης 
επιχορήγησης για την εξόφληση ληξιπρόθεσμων υποχρε¬ 
ώσεων ή άλλης επιχορήγησης από τον κρατικό προϋπο¬ 
λογισμό, προηγούμενου οικονομικού έτους, η οποία δεν 
χρησιμοποιήθηκε για το σκοπό για τον οποίο χορηγήθη¬ 
κε, εφόσον οι σχετικές πιστώσεις δεν έχουν προβλεφθεί 
στο σκέλος των εξόδων του προϋπολογισμού τρέχοντος 
έτους. 

ε) Εφαρμογή των διατάξεων του άρθρου 15 «Κάλυψη 
δαπάνης μισθοδοσίας υπαλλήλων εποπτευόμενων φο¬ 
ρέων» του ν. 4440/2016 (Α' 224) για τις περιπτώσεις που 
επιφέρει μεταβολή του αρχικά εγκεκριμένου δημοσιονο¬ 
μικού αποτελέσματος. 

στ) Παροχή έκτακτης επιχορήγησης για εξόφληση λη¬ 
ξιπρόθεσμων υποχρεώσεων. 

ζ) Παροχή άλλης έκτακτης επιχορήγησης από τον κρατι¬ 
κό προϋπολογισμό για την κάλυψη δαπανών, για τις οποίες 
οι σχετικές πιστώσεις έχουν ήδη προβλεφθεί στο σκέλος 
των εξόδων του προϋπολογισμού τρέχοντος έτους. 

η) Χρήση ταμειακών διαθεσίμων από Ν.Π.Δ.Δ. για τους 
εξής λόγους: 

αα) Κάλυψη δαπανών που προκύπτουν από την περί¬ 
πτωση α της παρούσας παραγράφου. 

ββ) Κάλυψη δαπανών που προκύπτουν από τις περι¬ 
πτώσεις β ως καιε της παρούσας παραγράφου. 

γγ) Υλοποίηση επενδυτικών προγραμμάτων και συνε¬ 
χιζόμενων έργων, για τα οποία οι σχετικές πιστώσεις δεν 
έχουν προβλεφθεί στο σκέλος των εξόδων του προϋπο¬ 
λογισμού τρέχοντος έτους, με χρήση επιχορηγήσεων που 
εισπράχθηκαν και εμφανίστηκαν στα βιβλία του φορέα 
κατά το προηγούμενο οικονομικό έτος στο πλαίσιο των 
συγκεκριμένων επενδυτικών προγραμμάτων και συνεχι¬ 
ζόμενων έργων. 

δδ) Εξόφληση υποχρεώσεων τρέχοντος οικονομικού 
έτους, για τις οποίες δεν έχουν προβλεφθεί οι σχετικές 
πιστώσεις στο σκέλος των εξόδων του προϋπολογισμού 
τρέχοντος έτους και αφορούν στην πραγματοποίηση 
προμηθειών, παροχή υπηρεσιών και εκτέλεση δημόσιων 
έργων που προκύπτουν από προκήρυξη ή κατακύρωση 
διαγωνισμού ή συμβάσεις του προηγούμενου οικονομι¬ 
κού έτους, εφόσον ισχύουν σωρευτικά τα εξής: 

ί) είχε εκδοθεί απόφαση ανάληψης υποχρέωσης από 
εγκεκριμένη πίστωση του προϋπολογισμού για το συ¬ 
νολικό ύψος των υποχρεώσεων ή μέρος αυτών, κατά το 
προηγούμενο οικονομικό έτος, 
ϋ) δεν τιμολογήθηκαν οι σχετικές υποχρεώσεις, κατά το 
προηγούμενο οικονομικό έτος, 
ίϋ) έχει διενεργηθεί ανατροπή της ανάληψης, σύμφωνα 
με τα οριζόμενα στην παρ. 2 του άρθρου 4 του π.δ/τος 
80/2016. 

εε) Εξόφληση υποχρεώσεων τρέχοντος οικονομικού 
έτους για τις οποίες δεν έχουν προβλεφθεί οι σχετικές 
πιστώσεις στο σκέλος των εξόδων του προϋπολογισμού 
τρέχοντος έτους και για τις οποίες ενισχύθηκε ο προϋ¬ 
πολογισμός κατά τη διάρκεια του τελευταίου μήνα του 
προηγούμενου οικονομικού έτους, με έκτακτη, πέραν 
της προβλεπόμενης στον προϋπολογισμό του φορέα, 

επιχορήγηση από τον κρατικό προϋπολογισμό, υπό την 
προϋπόθεση ότι η έκτακτη αυτή επιχορήγηση εισπρά- 
χθηκε και εμφανίστηκε στα βιβλία του φορέα, κατά το 
προηγούμενο οικονομικό έτος. 

στστ) Κάλυψη δαπανών των Ανώτατων Εκπαιδευτικών 
Ιδρυμάτων οι οποίες προκύπτουν από την εφαρμογή των 
διατάξεων της παρ. 10 του άρθρου 39 του ν. 4186/2013 
και της περίπτωσης α της παρ. 7 του άρθρου 59 του 
ν. 4485/2017. 

ζζ) Εξόφληση υποχρεώσεων τρέχοντος οικονομικού 
έτους για εφάπαξ αποζημιώσεις σε υπαλλήλους Ι.Δ.Α.Χ. 
που συνταξιοδοτούνται (ν. 103/1975), για τις οποίες δεν 
έχουν προβλεφθεί οι σχετικές πιστώσεις στο σκέλος των 
εξόδων του προϋπολογισμού τρέχοντος έτους, 
ηη) Επιστροφή αχρεωστήτως εισπραχθέντων ποσών, 
θ) Χρήση ταμειακών διαθεσίμων από Ν.Π.Ι.Δ. για τους 
εξής λόγους: 

αα) Κάλυψη δαπανών που προκύπτουν από τις περι¬ 
πτώσεις α της παρούσας παραγράφου. 

ββ) Κάλυψη δαπανών που προκύπτουν από τις περι¬ 
πτώσεις β ως και ε της παρούσας παραγράφου. 

γγ) Εξόφληση υποχρεώσεων τρέχοντος οικονομικού 
έτους, για επενδυτικά προγράμματα και συνεχιζόμενα 
έργα, για τη δημιουργία των οποίων δεν έχουν προβλε¬ 
φθεί οι σχετικές πιστώσεις στο σκέλος των εξόδων του 
προϋπολογισμού τρέχοντος έτους, με χρήση επιχορηγή¬ 
σεων που εισπράχθηκαν εμφανίστηκαν στα βιβλία του 
φορέα κατά το προηγούμενο οικονομικό έτος στο πλαίσιο 
των συγκεκριμένων επενδυτικών προγραμμάτων και συ¬ 
νεχιζόμενων έργων. 

δδ) Εξόφληση υποχρεώσεων τρέχοντος οικονομικού 
έτους, για τη δημιουργία των οποίων δεν έχουν προβλεφθεί 
οι σχετικές πιστώσεις στο σκέλος των εξόδων του προϋπο¬ 
λογισμού τρέχοντος έτους και αφορούν στην πραγματοποί¬ 
ηση προμηθειών, παροχή υπηρεσιών και εκτέλεση δημόσι¬ 
ων έργων που προκύπτουν από προκήρυξη ή κατακύρωση 
διαγωνισμού ή συμβάσειςτου προηγούμενου οικονομικού 
έτους, εφόσον ισχύουν σωρευτικά τα εξής: 

ί) είχε εκδοθεί απόφαση ανάληψης υποχρέωσης από 
εγκεκριμένη πίστωση του προϋπολογισμού για το συ¬ 
νολικό ύψος των υποχρεώσεων ή μέρος αυτών, κατά το 
προηγούμενο οικονομικό έτος, 

Μ) δεν τιμολογήθηκαν οι σχετικές υποχρεώσεις κατά το 
προηγούμενο οικονομικό έτος, 
ίϋ) έχει διενεργηθεί ανατροπή της ανάληψης, σύμφωνα 
με τα οριζόμενα στην παρ. 2 του άρθρου 4 του π.δ/τος 
80/2016. 

εε) Εξόφληση υποχρεώσεων τρέχοντος οικονομικού 
έτους, για τη δημιουργία των οποίων δεν έχουν προ¬ 
βλεφθεί οι σχετικές πιστώσεις στο σκέλος των εξόδων 
του προϋπολογισμού τρέχοντος έτους και για τις οποί¬ 
ες ενισχύθηκε ο προϋπολογισμός κατά τη διάρκεια του 
τελευταίου μήνα του προηγούμενου οικονομικού έτους, 
με έκτακτη, πέραν της προβλεπόμενης στον προϋπολο¬ 
γισμό του φορέα, επιχορήγηση από τον κρατικό προ¬ 
ϋπολογισμό, υπό την προϋπόθεση ότι η έκτακτη αυτή 
επιχορήγηση εισπράχθηκε και εμφανίστηκε στα βιβλία 
του φορέα, κατά το προηγούμενο οικονομικό έτος. 

Για την περίπτωση α, την υποπερίπτωση αα της περί¬ 
πτωσης η και την υποπερίπτωση αα της περίπτωσης θ, 


απαιτείται προηγούμενη έγκριση του Υπουργού Οικο¬ 
νομικών. Για τις λοιπές περιπτώσεις και υποπεριπτώσεις 
της παρούσας παραγράφου, δεν απαιτείται προηγούμενη 
έγκριση του Υπουργού Οικονομικών. 

5. Για τις παρακάτω περιπτώσεις χρήσης ταμειακών δι¬ 
αθεσίμων δεν απαιτείται αναμόρφωση του εγκεκριμένου 
αναλυτικού προϋπολογισμού: 

α) Χρήση ταμειακών διαθεσίμων από Ν.Π.Δ.Δ. για τους 
εξής λόγους: 

αα) Εξόφληση απλήρωτων υποχρεώσεων προηγούμενων 
οικονομικών ετών, εφόσον ισχύουν σωρευτικά τα εξής: 

ί) οι σχετικές πιστώσεις έχουν προβλεφθεί στο σκέλος 
των εξόδων του προϋπολογισμού τρέχοντος έτους και 
ϋ) οι σχετικές υποχρεώσεις έχουν καταγραφεί και εμφα¬ 
νίζονται στα βιβλία του φορέα, βάσει τιμολογίου ή άλλου 
ισοδύναμου εγγράφου, κατά τη λήξη του προηγούμενου 
οικονομικού έτους και έχουν υποβληθεί στο Γενικό Λογι¬ 
στήριο του Κράτους στο πλαίσιο της υποβολής μηνιαίων 
οικονομικών στοιχείων, μέσω της ειδικής ηλεκτρονικής 
πλατφόρμας (σύνοψη θ-ροιΊθΙ). 

ββ) Υλοποίηση επενδυτικών προγραμμάτων και συ¬ 
νεχιζόμενων έργων, για τα οποία οι σχετικές πιστώσεις 
έχουν προβλεφθεί στο σκέλος των εξόδων του προϋπο¬ 
λογισμού τρέχοντος έτους, με χρήση επιχορηγήσεων που 
εισπράχθηκαν κατά το προηγούμενο οικονομικό έτος, στο 
πλαίσιο των συγκεκριμένων επενδυτικών προγραμμάτων 
και συνεχιζόμενων έργων. 

γγ) Εξόφληση υποχρεώσεων για τις οποίες έχουν προ¬ 
βλεφθεί οι σχετικές πιστώσεις στο σκέλος των εξόδων του 
προϋπολογισμού τρέχοντος έτους και αφορούν στην πραγ¬ 
ματοποίηση προμηθειών, παροχή υπηρεσιών και εκτέλεση 
δημόσιων έργων που προκύπτουν από προκήρυξη ή κα¬ 
τακύρωση διαγωνισμού ή συμβάσεις του προηγούμενου 
οικονομικού έτους, εφόσον ισχύουν σωρευτικά τα εξής: 

ί) είχε εκδοθεί απόφαση ανάληψης υποχρέωσης από 
εγκεκριμένη πίστωση του προϋπολογισμού για το συ¬ 
νολικό ύψος των υποχρεώσεων ή μέρος αυτών, κατά το 
προηγούμενο οικονομικό έτος, 

Μ) δεν τιμολογήθηκαν οι σχετικές υποχρεώσεις κατά το 
προηγούμενο οικονομικό έτος, 
ϋί) έχει διενεργηθεί ανατροπή της ανάληψης και έχει 
εκδοθεί νέα ανάληψη σε βάρος των πιστώσεων του προ¬ 
ϋπολογισμού τρέχοντος έτους, σύμφωνα με τα οριζόμενα 
στην παρ. 2 του άρθρου 4 του π.δ/τος 80/2016. 

β) Χρήση ταμειακών διαθεσίμων από Ν.Π.Ι.Δ. για τους 
εξής λόγους: 

αα) Εξόφληση απλήρωτων υποχρεώσεων προηγού¬ 
μενων οικονομικών ετών, εφόσον αυτές έχουν λογιστι- 
κοποιηθεί και εμφανίζονται στα βιβλία του φορέα στο 
προηγούμενο οικονομικό έτος και έχουν υποβληθεί στο 
Γενικό Λογιστήριο του Κράτους, στο πλαίσιο της υποβο¬ 
λής μηνιαίων οικονομικών στοιχείων. 

ββ) Εξόφληση υποχρεώσεων τρέχοντος οικονομικού 
έτους, για επενδυτικά προγράμματα και συνεχιζόμενα 
έργα, για τη δημιουργία των οποίων έχουν προβλεφθεί οι 
σχετικές πιστώσεις στο σκέλος των εξόδων του προϋπο¬ 
λογισμού τρέχοντος έτους, με χρήση επιχορηγήσεων που 
εισπράχθηκαν κατά το προηγούμενο οικονομικό έτος στο 
πλαίσιο των συγκεκριμένων επενδυτικών προγραμμάτων 
και συνεχιζόμενων έργων. 

γγ) Εξόφληση υποχρεώσεων τρέχοντος οικονομικού 
έτους, για τη δημιουργία των οποίων έχουν προβλεφθεί 
πιστώσεις στο σκέλος των εξόδων του προϋπολογισμού 
τρέχοντος έτους και αφορούν στην πραγματοποίηση 
προμηθειών, παροχή υπηρεσιών και εκτέλεση δημόσιων 
έργων που προκύπτουν από προκήρυξη ή κατακύρωση 
διαγωνισμού ή συμβάσεις του προηγούμενου οικονομι¬ 
κού έτους, εφόσον ισχύουν σωρευτικά τα εξής: 

ί) είχε εκδοθεί απόφαση ανάληψης υποχρέωσης από 
εγκεκριμένη πίστωση του προϋπολογισμού για το συ¬ 
νολικό ύψος των υποχρεώσεων ή μέρος αυτών, κατά το 
προηγούμενο οικονομικό έτος, 

Μ) δεν τιμολογήθηκαν οι σχετικές υποχρεώσεις κατά το 
προηγούμενο οικονομικό έτος, 
ίϋ) έχει διενεργηθεί ανατροπή της ανάληψης και έχει 
εκδοθεί νέα ανάληψη σε βάρος των πιστώσεων του προ¬ 
ϋπολογισμού τρέχοντος έτους, σύμφωνα μετά οριζόμενα 
στην παρ. 2 του άρθρου 4 του π.δ/τος 80/2016. 

Για τις περιπτώσεις της παρούσας παραγράφου, δεν απαι¬ 
τείται προηγούμενη έγκριση του Υπουργού Οικονομικών. 

6. Η διαδικασία αναμόρφωσης των εγκεκριμένων προ¬ 
ϋπολογισμών των φορέων της παρ. 1 της παρούσας, κα¬ 
θορίζεται ως εξής: 

α) Το αίτημα αναμόρφωσης υποβάλλεται από τον προ¬ 
ϊστάμενο οικονομικών υπηρεσιών του φορέα στην οικεία 
Γενική Διεύθυνση Οικονομικών Υπηρεσιών (ΓΔΟΥ), συ- 
νοδευόμενο από αντίγραφο της εγκριτικής πράξης του 
αρμόδιου οργάνου διοίκησης του φορέα, αιτιολογική 
έκθεση του προϊσταμένου οικονομικών υπηρεσιών του 
φορέα για την ανάγκη και τους λόγους αναμόρφωσης και 
τυχόν υποστηρικτικά στοιχεία. 

Ειδικά για τις ΑΔΑ, η ανάγκη αναμόρφωσης του προϋ¬ 
πολογισμού εξετάζεται από το αρμόδιο όργανο διοίκη¬ 
σης, λαμβάνοντας υπόψη αντίστοιχη έκθεση του προ¬ 
ϊσταμένου οικονομικών υπηρεσιών της ΑΔΑ και τυχόν 
υποστηρικτικά στοιχεία. 

β) Για τις περιπτώσεις που απαιτείται προηγούμενη έγκρι¬ 
ση του Υπουργού Οικονομικών, το αίτημα αναμόρφωσης 
αποστέλλεται από την οικεία ΓΔΟΥ στη Διεύθυνση Προϋπο¬ 
λογισμού Γενικής Κυβέρνησης (ΔΠΓΚ) του Γενικού Λογιστη¬ 
ρίου του Κράτους (ΓΛΚ), συνοδευόμενο από εισήγηση και 
αναλυτική έκθεση του οικείου Γενικού Διευθυντή Οικονο¬ 
μικών Υπηρεσιών, καθώς και τυχόν υποστηρικτικά στοιχεία. 

Ειδικά για τις ΑΔΑ, το αίτημα αναμόρφωσης αποστέλ- 
λεται από την οικεία οικονομική υπηρεσία απευθείας στη 
ΔΠΓΚ του ΓΛΚ, συνοδευόμενο από αντίστοιχη εισήγηση και 
αναλυτική έκθεση του οικείου προϊσταμένου οικονομικών 
υπηρεσιών, καθώς και τυχόν υποστηρικτικά στοιχεία. 

Η έκθεση περιλαμβάνει αναλυτική αναφορά των λόγων 
για την αναμόρφωση και των επιπτώσεων επί του σκέλους 
των εσόδων και των εξόδων, του δημοσιονομικού αποτε¬ 
λέσματος και των υποχρεώσεων του φορέα. 

Το αίτημα πρέπει να είναι βάσιμο και επαρκώς αιτιολο¬ 
γημένο και να μην θέτει σε κίνδυνο τους δημοσιονομικούς 
στόχους του εκάστοτε ισχύοντος Μεσοπρόθεσμου Πλαι¬ 
σίου Δημοσιονομικής Στρατηγικής. 

γ) Οι αναμορφωμένοι προϋπολογισμοί υιοθετούνται από 
τα αρμόδια όργανα διοίκησης των φορέων και εγκρίνονται 
με απόφαση του εποπτεύοντος Υπουργού, μετά από εισήγη¬ 
ση του οικείου Γενικού Διευθυντή Οικονομικών Υπηρεσιών. 


Ειδικά στην περίπτωση στ της παραγράφου 3, οι ανα¬ 
μορφωμένοι προϋπολογισμοί των φορέων στους οποίους 
μεταβάλλονται τα έσοδα από επιχορήγηση και ισόποσα οι 
σχετικές πιστώσεις στο σκέλος των εξόδων, εγκρίνονται 
ταυτόχρονα με απόφαση του εποπτεύοντος Υπουργού, 
μετά από εισήγηση του οικείου Γενικού Διευθυντή Οικο¬ 
νομικών Υπηρεσιών. 

Ειδικά για τις ΑΔΑ, οι αναμορφωμένοι προϋπολογισμοί 
υιοθετούνται και εγκρίνονται με απόφαση του αρμόδιου 
οργάνου διοίκησης της ΑΔΑ, μετά από εισήγηση του οι¬ 
κείου προϊσταμένου οικονομικών υπηρεσιών. 

Στις περιπτώσεις που απαιτείται προηγούμενη έγκριση 
του Υπουργού Οικονομικών, οι αναμορφωμένοι προϋπο¬ 
λογισμοί εγκρίνονται μόνο κατόπιν παροχής της σχετικής 
έγκρισης του Υπουργού Οικονομικών, με απόφαση του 
εποπτεύοντος Υπουργού του φορέα, μετά από εισήγηση 
του οικείου Γενικού Διευθυντή Οικονομικών Υπηρεσιών 
και ειδικά για τις ΑΔΑ, με απόφαση του αρμοδίου οργά¬ 
νου διοίκησης της ΑΔΑ, μετά από εισήγηση του οικείου 
προϊσταμένου οικονομικών υπηρεσιών. 

Οι σχετικές αποφάσεις για την αναμόρφωση των προ¬ 
ϋπολογισμών κοινοποιούνται στις αρμόδιες Δημοσιονο¬ 
μικές Υπηρεσίες Εποπτείας και Ελέγχου (ΔΥΕΕ) του ΓΛΚ. 
Ειδικά στις περιπτώσεις που μεταβάλλεται το δημοσιο¬ 
νομικό αποτέλεσμα ή απαιτείται προηγούμενη έγκριση 
του Υπουργού Οικονομικών, οι σχετικές αποφάσεις κοι¬ 
νοποιούνται επιπλέον στη ΔΠΓΚ και στη Διεύθυνση Προ¬ 
γραμματισμού και Δημοσιονομικών Στοιχείων του ΓΛΚ. 

Ειδικά για τις ΑΔΑ, οι σχετικές αποφάσεις κοινοποιού¬ 
νται στη ΔΠΓΚ και στη Διεύθυνση Προγραμματισμού και 
Δημοσιονομικών Στοιχείων του ΓΛΚ, εφόσον μεταβάλλε¬ 
ται το δημοσιονομικό αποτέλεσμα ή απαιτείται προηγού¬ 
μενη έγκριση του Υπουργού Οικονομικών. 

7. Ειδικά όσον αφορά στους Ειδικούς Λογαριασμούς 
Κονδυλίων Έρευνας (ΕΛΚΕ), για τη διαδικασία αναμόρ¬ 
φωσης των εγκεκριμένων προϋπολογισμών τους και τη 
χρήση ταμειακών διαθεσίμων, εφαρμόζονται οι διατάξεις 
των άρθρων 59 και 61 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (Α' 114). 

8. Σε περιπτώσεις που τα στοιχεία εκτέλεσης του ετή¬ 
σιου προϋπολογισμού του εκάστοτε φορέα αποκλίνουν 
από τους δημοσιονομικούς στόχους, οι αποφάσεις ανα¬ 
μόρφωσης προϋπολογισμών με τις οποίες έχει μεταβλη¬ 
θεί το αρχικά εγκεκριμένο δημοσιονομικό αποτέλεσμα, 
αναφέρονται αναλυτικά στην προβλεπόμενη έκθεση αι¬ 
τιολόγησης των αποκλίσεων που υποβάλλεται από τον 
προϊστάμενο οικονομικών υπηρεσιών, σύμφωνα με την 
αριθ. 2/2179/ΔΠΓΚ/09.01.2018 (Β'23) απόφαση του Ανα¬ 
πληρωτή Υπουργού Οικονομικών. 

Από την έναρξη ισχύος της παρούσας απόφασης καταρ- 
γείται η αριθ. 2/23297/ΔΠΓΚ/14.03.2018 (ΒΊ 101) όμοια 
απόφαση. 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2018 

Ο Αναπληρωτής Υπουργός 

